Όλες οι εικόνες που χρησιμοποιούνται στη Βικιπαίδεια πρέπει να είναι, όπως και το υπόλοιπο περιεχόμενό της, ελεύθερες για κάθε χρήση. Οι περισσότερες φωτογραφίες ηθοποιών, τραγουδιστών κλπ που υπάρχουν στο διαδίκτυο, ακόμα και όταν έχουν προωθητικό (promotional) χαρακτήρα, είναι κάτω από πνευματικά δικαιώματα και δεν μπορούν να διακινηθούν ελεύθερα. Εικόνες από το διαδίκτυο χρησιμοποιούνται μόνο σε περιπτώσεις που δεν είναι δυνατή η δημιουργία μίας ελεύθερης από δικαιώματα φωτογραφίας (όπως π.χ. στην περίπτωση λήμματος για ένα έργο τέχνης όπου η αποτύπωσή του είναι απαραίτητη για την κατανόηση του λήμματος). Και σε αυτή την περίπτωση όμως θα πρέπει να συνοδεύονται από πληροφορίες για τα πνευματικά τους δικαιώματα σύμφωνα με τα Κριτήρια εύλογης χρήσης.